เอกสารแนบ 3

+-----------------------------------------------------------------------+
| รายงานของคณะกรรมการตรวจสอบ                                            |
|                                                                       |
| แบบประเมินความเพียงพอของระบบควบคุมภายใน                                  |
+-----------------------------------------------------------------------+

รายงานคณะกรรมการตรวจสอบปี 2554

คณะกรรมการตรวจสอบโดยการแต่งตั้งจากมติคณะกรรมการของบริษัท ประกอบด้วยกรรมการอิสระ
จำนวน 3 ท่าน โดยมี นายมนู เลียวไพโรจน์ เป็นประธานกรรมการตรวจสอบและกรรมการอิสระ
นายพรชัย สกุลลีลารัศมี และนายสมโภชน์ วัลยะเสวี เป็นกรรมการตรวจสอบและกรรมการอิสระ

ในรอบระยะเวลาบัญชีปี 2554 คณะกรรมการตรวจสอบได้รับความร่วมมือเป็นอย่างดีจากผู้บริหาร
ผู้ตรวจสอบภายใน และผู้สอบบัญชีของบริษัทในการชี้แจงและให้ข้อมูลที่เป็นสาระสำคัญ
โดยมีการจัดประชุมร่วมกัน จำนวน 4 ครั้ง ในประเด็นตามขอบเขตหน้าที่ความรับผิดชอบที่สำคัญ
ดังนี้

1.  พิจารณาสอบทานงบการเงินรายไตรมาสและงบการเงินประจำปี 2554
    ซึ่งคณะกรรมการตรวจสอบ
    มีความเห็นสอดคล้องกับผู้สอบบัญชีว่ารายงานการเงินดังกล่าวมีการเปิดเผยข้อมูลทางการเงินที่ครบถ้วนถูกต้องตามที่ควรในสาระสำคัญและเชื่อถือได้ตามมาตรฐานการบัญชีที่รับรองทั่วไป

2.  พิจารณาสอบทานงานระบบการควบคุมภายใน
    โดยพิจารณาจากรายงานการตรวจสอบภายในแผนงานที่ได้รับอนุมัติซึ่งครอบคลุมระบบงานที่สำคัญของบริษัท

3.  พิจารณาสอบทานให้บริษัท ปฏิบัติตามกฎหมายว่าด้วยหลักทรัพย์และตลาดหลักทรัพย์
    และกฎหมายที่เกี่ยวข้องกับธุรกิจ

4.  พิจารณาการเปิดเผยข้อมูลทางการดำเนินงานและสอบทานและให้ความเห็นต่อรายการที่เกี่ยวโยงกันหรือรายการที่อาจก่อให้เกิดความขัดแย้งทางผลประโยชน์
    การตกลงเข้าทำรายการของบริษัทมีความสมเหตุสมผลและเป็นประโยชน์สูงสุดต่อการดำเนินธุรกิจของบริษัทและมีความโปร่งใสและมีการเปิดเผยข้อมูลอย่างถูกต้องและครบถ้วน

5.  พิจารณาและเสนอแต่งตั้งผู้สอบบัญชี
    คณะกรรมการตรวจสอบได้พิจารณาผลการปฏิบัติงานในปีที่ผ่านมาของผู้สอบบัญชี
    โดยคำนึงถึงความน่าเชื่อถือ
    ความสามารถในการให้บริการและการให้คำปรึกษาในมาตรฐานการบัญชี
    การสอบบัญชีและรับรองงบการเงินได้ทันเวลา
    และให้ความเห็นต่อคณะกรรมการบริษัทเพื่อเสนอขออนุมัติแต่งตั้งผู้สอบบัญชีประจำปี 2555
    ต่อที่ประชุมผู้ถือหุ้น

ภายใต้ขอบเขต หน้าที่และความรับผิดชอบตามที่ได้รับมอบหมายของคณะกรรมการบริษัท
คณะกรรมการตรวจสอบได้ปฏิบัติงานอย่างรอบคอบ ด้วยความรู้ ความสามารถ
และความเป็นอิสระโดยไม่มีข้อจำกัดและเงื่อนไข ในการกำกับดูแล
เพื่อให้บริษัทมีระบบการบริหารจัดการเป็นไปตามหลักบรรษัทภิบาลที่ดี มีความโปร่งใส ชัดเจน
เชื่อถือได้ ตลอดจนให้คำแนะนำในเรื่องต่างๆ ที่เกี่ยวข้อง
ซึ่งคณะกรรมการตรวจสอบมีความเห็นว่าบริษัทมีการรายงานข้อมูลทางการเงินและการดำเนินงานอย่างถูกต้อง
ระบบการควบคุมภายในไม่พบข้อบกพร่องที่เป็นสาระสำคัญ มีการปฏิบัติตามกฎหมาย
ข้อกำหนดและระเบียบข้อบังคับต่างๆ ที่เกี่ยวข้อง
มีการเปิดเผยรายการที่เกี่ยวโยงกันอย่างถูกต้องและมีการปฏิบัติงานที่สอดคล้องกับระบบการกำกับดูแลกิจการที่ดีอย่างเพียงพอ
โปร่งใส และเชื่อถือได้
รวมทั้งมีการพัฒนาปรับปรุงระบบการปฏิบัติงานให้มีคุณภาพและเหมาะสมกับสภาพแวดล้องทางธุรกิจอย่างต่อเนื่อง

  -นายมนู เลียวไพโรจน์-

  ( นายมนู เลียวไพโรจน์ )

  ประธานกรรมการตรวจสอบ

  28 กุมภาพันธ์ 2555

แบบประเมินความเพียงพอของระบบการควบคุมภายใน

บริษัท บริษัท เอเซีย พรีซิชั่น จำกัด (มหาชน)

สำหรับปี 2554

ได้รับความเห็นชอบจากคณะกรรมการเมื่อวันที่ 28 ก.พ. 2555

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง การมีโครงสร้างองค์กรและสภาพแวดล้อมที่ดีซึ่งเป็นรากฐาน

ที่สำคัญของระบบการควบคุมภายในที่มีประสิทธิผล ดังนั้น
จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

แนวทางในการปฏิบัติงานของพนักงาน ใช่หรือไม่

 ใช่  ไม่ใช่

คณะกรรมการได้ประชุมร่วมกับฝ่ายบริหารเป็นประจำทุกเดือน
โดยกำหนดเป้าหมายดำเนินธุรกิจนโยบายและแผนปฏิบัติงานประจำเดือนเพื่อให้บรรลุวัตถุประสงค์ของแผนงานประจำปีของบริษัท

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

คณะกรรมการบริษัท ได้พิจาราณาผลตอบแทนโดยยึดหลักเกณฑ์ของผลการดำเนินงานประจำปี

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

บริษัทได้มีการปรับปรุงโครงสร้างองค์กรให้เหมาะสมกับการบริหารจัดการ
และจัดสรรค์อัตรากำลังคนให้มีความเหมาะสมเพื่อให้การดำเนินธุรกิจมีประสิทธิภาพยิ่งขึ้น

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

บริษัทได้มีข้อกำหนดเกี่ยวกับความซื่อสัตย์สุจริตและข้อห้ามเกี่ยวกับการหาผลประโยชน์หรือใช้อำนาจหน้าที่โดยมิชอบเพื่อแสวงหาผลประโยชน์ส่วนตนซึ่งมีอยู่ในกฏระเบียบของบริษัท

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

บริษัทได้กำหนดนโยบายและระเบียบปฏิบัติรวมทั้งอำนาจการอนุมัติรายการจัดซื้อ
รวมทั้งธุรกรรมทางการเงินและการบริหารทั่วไปอยู่ในคู่มืออำนาจอนุมัติดำเนินการ

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

บริษัทใช้นโยบายโดยยึดหลักธรรมาภิบาลต่อคู่ค้าทุกรายเท่าเทียมกัน

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆจะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

การประชุมผู้บริหารประจำเดือนมีการประเมินความเสี่ยงจากปัจจัยภายนอกและภายในที่มีผลกระทบต่อการดำเนินงานของบริษัท
และหามาตรการแนวทางปฏิบัติเพื่อป้องกันความเสี่ยงที่อาจจะมีผลกระทบต่อบริษัท

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

บริษัทได้มีการวิเคราะห์กับผู้บริหารทุกฝ่ายเป็นประจำเดือน
ถ้ามีเหตุการณ์ความเสี่ยงเกิดขึ้นและมีผลกระทบต่อการปฏิบัติงานระหว่างเดือนมีการกำหนดให้เรียกประชุมฝ่ายทันที

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

บริษัทได้มีการกำหนดเป้าหมายการขายไว้ชัดเจนรวมทั้งกำหนดมาตรการในการจัดซื้อ การผลิต
และการจัดส่งเพื่อตอบสนองฝ่ายขายให้ทันเวลา

2.4 บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยง
ที่กำหนดไว้ ใช่หรือไม่

 ใช่  ไม่ใช่

ข้อสรุปแนวทางปฏิบัติวิธีการและมาตรการการบริหารความเสี่ยงจากที่ประชุมผู้บริหาร
ได้นำมาถ่ายทอดให้ใต้บังคับบัญชาถือปฏิบัติอย่างเคร่งครัด

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

ฝ่ายบริหารได้ติดตามมาตรการความเสี่ยงที่กำหนดไว้ในที่ประชุมผู้บริหารประจำเดือน
เป็นประจำทุกสัปดาห์

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

บริษัทได้กำหนดดวงเงินอนุมัติต่างๆ ของฝ่ายบริหารตามคู่มืออำนาจอนุมัติดำเนินการของบริษัท

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ
และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

บริษัทมีการแบ่งแยกหน้าที่ความรับผิดชอบในงาน 3 ด้านนี้อย่างชัดเจน

(1) ผู้มีหน้าที่อนุมัติเป็นไปตามคู่มืออำนาจอนุมัติดำเนินการ (2)
การบันทึกบัญชีและข้อมูลารสนเทศเป็นหน้าที่หลักของฝ่ายบัญชีและการเงิน

(3) การจัดเก็บดูแลทรัพย์สินเป็นหน้าที่หลักของแผนกคลังสินค้า
ส่วนทรัพย์สินที่เป็นอุปกรณ์เครื่องใช้สำนักงานอยู่ภายใต้การควบคุมดูแลของฝ่ายสำนักงาน

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

3.4 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้นได้กระทำโดยผู้ที่
ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น ได้คำนึงถึงประโยชน์

สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
(on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้
ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

3.7 กรณีที่บริษัทมีมาตรการเกี่ยวกับการทำธุรกรรมตาม 3.3 มาตรการดังกล่าวครอบคลุม
ไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

 ใช่  ไม่ใช่  ไม่มีกรณีดังกล่าว

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

การผลิตสินค้าที่จัดจำหน่ายมุ่งเน้นคุณภาพและเปิดเผยข้อมูลสินค้าไว้ชัดเจนเป็นไปตามระเบียบของสำนักงานคุ้มครองผู้บริโภค

3.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอ

เพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัท ทางเลือกต่าง ๆ เป็นต้น)

 ใช่  ไม่ใช่

มีการจัดเตรียมเอกสารข้อมูลของแต่ละหน่วยงานเพื่อนำเสนอคณะกรรการก่อนประชุม

4.2 กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและ

เพียงพอต่อการพิจารณาก่อนการประชุม อย่างน้อยภายในระยะเวลาขั้นต่ำตามที่กฎหมายกำหนด
ใช่หรือไม่

 ใช่ ได้รับก่อนวันประชุมโดยเฉลี่ย 7 วัน  ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ ไว้ครบถ้วนเป็นหมวดหมู่
และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้น
อย่างครบถ้วนแล้ว ใช่หรือไม่

 ใช่  ไม่ใช่

บริษัทได้จัดสถานที่ให้กับฝ่ายบัญชีจัดเก็บเอกสารประกอบการบันทึกบัญชีไว้ตามที่กฏหมาย

กำหนด

5.  คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชี

ที่รับรองทั่วไปและเหมาะสมกับลักษณะธุรกิจของบริษัท โดยไม่เลือกใช้นโยบายบัญชีที่ทำให้บริษัทแสดง

ผลประกอบการที่คลาดเคลื่อนจากความเป็นจริง

 ใช่  ไม่ใช่

บริษัทใช้นโยบายการบัญชีเป็นไปตามหลักการบัญชีที่รับรองโดยทั่วไป

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

ที่ประชุมคณะกรรมการทางฝ่ายบริหารได้รายงานผลประกอบการจริงเปรียบเทียบกับเป้าหมายที่ตั้งไว้ทุกๆ
3 เดือน

5.2 กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้ บริษัทได้ดำเนินการแก้ไข

ภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

ฝ่ายบริหารจะชี้แจงสาเหตุและนำเสนอแนวทางและวิธีปฏิบัติในการแก้ไขรวมทั้งกำหนดระยะเวลาในการดำเนินการแจ้งให้กับคณะกรรมการทราบเพื่อการติดตาม

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

บริษัทได้จัดให้มีการสอบทานระบบการควบคุมภายในองค์กรรวมทั้งการประเมินความเพียงพอของระบบการควบคุมภายในเพื่อเสนอแนะและติดตามการปรับปรุงแก้ไขข้อเสนอแนะดังกล่าว

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้องรายงาน

ตรงต่อคณะกรรมการหรือคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
ใช่หรือไม่

 ใช่  ไม่ใช่  ไม่มีกรณีดังกล่าว

ได้มีการรายงานผลการตรวจสอบและประเมินผลความเพียงพอของระบบการควบคุมภายในโดยตรงต่อคณะกรรมการตรวจสอบ

5.  เมื่อมีการตรวจพบข้อบกพร่องที่เป็นสาระสำคัญ
    ได้มีการรายงานต่อคณะกรรมการบริษัท/คณะกรรมการตรวจสอบ
    เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

ที่ผ่านมาไม่พบการปฏิบัติที่ทำให้เกิดข้อบกพร่องที่เป็นสาระสำคัญ

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

 ใช่  ไม่ใช่

บริษัทมีนโยบายในการรายงานผลการดำเนินงานที่เป็นสาระสำคัญรวมทั้งข้อบกพร่อง (ถ้ามี)
รวมทั้งความคืบหน้าในการแก้ไขปรับปรุงข้อบกพร่องต่อคณะกรรมการบริษัท
และคณะกรรมการตรวจสอบ

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่นซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

หากมีเหตุการณ์ทุจริตสงสัยหรือส่อไปในทางทุจริตโดยมีนัยสำคัญ
บริษัทมีนโยบายกำหนดให้ผู้บริหารรายงานต่อคณะกรรมการบริษัทโดยทันที